約道

約道係香港九龍塘一條馬路，係有錢人住宅區，兩邊都起咗一排排大呎吋嘅獨立屋豪宅。

出名建築 
唐英年家族祖屋，九龍塘約道5號A大宅同埋7號相連地段，2012年2月成為新聞頭條，因為佢涉嫌秘密起地庫；單嘢唐英年支吾以對。有電台質疑唐英年誠信，叫佢唔好參選2012年香港特別行政區行政長官選舉。2月16號屋宇署人員入過去查，確認真係有僭建，而唐英年自己都認。

附近 
窩打老道
九龍塘站

九龍塘
九龍城區街道‎